ജാഗ്രത വേണമെന്ന് ജനപ്രതിനിധികള് പാലക്കാട് മഴക്കെടുതി കുറയ്ക്കുന്നതിനൊപ്പം അതീവ ജാഗ്രത വേണമെന്ന് ജനപ്രതിനിധികള്. മഴയുമായി ബന്ധപ്പെട്ട വിഷയങ്ങള് ചര്ച്ച ചെയ്യാന് താലൂക്ക് തല യോഗം ചേരും. വിളനാശമുണ്ടായ കര്ഷകര്ക്ക് ഇന്ഷുറന്സ് ലഭ്യമാക്കാന് അടിയന്തര നടപടി സ്വീകരിക്കണമെന്ന് എ പ്രഭാകരന് എംഎല്എ ആവശ്യപ്പെട്ടു. ചളിയില്പ്പെട്ട നെല്ച്ചെടി കൊയ്യാന് തൊഴിലുപ്പ് പദ്ധതി ഉപയോഗപ്പെടുത്താനാകുമോയെന്ന് പരിശോധിക്കണമെന്നും തകര്ന്ന പാറ പൊള്ളാച്ചി റോഡ് നന്നാക്കാന് നടപടി വേണമെന്നും അദ്ദേഹം പറഞ്ഞു. മഴയില് തകര്ന്ന വീടുകളെ ലൈഫ് പദ്ധതിയിലുള്പ്പെടുത്തി പരമാവധി സഹായമെത്തിക്കാന് നടപടിയെടുക്കണമെന്ന് കെ ഡി പ്രസേനന് എംഎല്എ ആവശ്യപ്പെട്ടു. വീടുകള് തകര്ന്നത് സംബന്ധിച്ച് റവന്യു ഉദ്യോഗസ്ഥര് ശാസ്ത്രീയമായി കണക്ക് ശേഖരിക്കണമെന്നും തകര്ന്ന പാട വരമ്ബ് തൊഴിലുറപ്പില് പുനര് നിര്മിക്കണമെന്നും അദ്ദേഹം ആവശ്യപ്പെട്ടു. കൃഷിനാശമുണ്ടായ കര്ഷകര്ക്കായി സമഗ്ര പാക്കേജ് നടപ്പാക്കണമെന്ന് പി പി സുമോദ് എംഎല്എ ആവശ്യപ്പെട്ടു. വിള ഇന്ഷുറന്സ് എടുക്കാത്തവര്ക്കും സഹായം ലഭ്യമാക്കണം. കാട കനാലുകള് അടിയന്തരമായി വൃത്തിയാക്കണം. പോത്തുണ്ടി പോലുള്ള അണക്കെട്ടുകളില്നിന്ന് അടിയന്തരമാണെങ്കിലേ വെള്ളം തുറക്കേണ്ടതുള്ളൂവെന്ന് കെ ബാബു എംഎല്എ. കുടിവെള്ളത്തിനും കൃഷിക്കും ഉപയോഗിക്കുന്ന വെള്ളം കൂടുതല് ഒഴുക്കി കളയാതിരിക്കാന് ജാഗ്രത വേണം. നെല്ലിയാമ്ബതി മേഖലയില് നിലവില് പ്രശ്നമില്ലെങ്കിലും അപകട സാധ്യത നിലനില്ക്കുന്നുവെന്നും കെ ബാബു പറഞ്ഞു. അപകടാവസ്ഥയിലുള്ള മരങ്ങള് മുറിച്ചു നീക്കാന് നടപടി സ്വീകരിക്കണമെന്ന് മുഹമ്മദ് മുഹ്സിന് എംഎല്എ ആവശ്യപ്പെട്ടു. പ്രധാന പാതയായ പട്ടാമ്ബിഷൊര്ണൂര്, പട്ടാമ്ബി മുതുതല റോഡ് തകര്ന്നത് നന്നാക്കണം. മുതുതല പഞ്ചായത്തില് അപകടകരമായ ക്വാറി പ്രവര്ത്തിക്കുന്നുണ്ടെന്നും എംഎല്എ പറഞ്ഞു. ഭാരതപ്പുഴ തീരത്തുള്ളവര്ക്ക് ദുരന്തമുണ്ടാകാതിരിക്കാന് നടപടിയെടുക്കണമെന്ന് പി മമ്മിക്കുട്ടി എംഎല്എ ആവശ്യപ്പെട്ടു. ഏത് അണക്കെട്ട് തുറന്നാലും ഭാരതപ്പുഴയിലേക്ക് വെള്ളമെത്തും. ശാസ്ത്രീയമായി മാത്രമേ അണക്കെട്ടുകള് തുറക്കാവൂ. അപകടകരമായ വീടുകളില് താമസിക്കുന്നവരെ മാറ്റി താമസിപ്പിക്കണമെന്ന് കെ പ്രേംകുമാര് എംഎല്എ ആവശ്യപ്പെട്ടു. കൃഷി, വീട് എന്നിവ തകര്ന്നവര്ക്ക് ന്യായമായ നഷ്ടപരിഹാരം നല്കണം. പൂഞ്ചോല, പാമ്ബന്തോട് കോളനികളിലുള്ള കുടുംബങ്ങളെ ജാഗ്രത കണക്കിലെടുത്ത് മാറ്റിപ്പാര്പ്പിച്ചതായി കെ ശാന്തകുമാരി എംഎല്എ അറിയിച്ചു. കാഞ്ഞിരപ്പുഴ അണക്കെട്ടിലൂടെ വെള്ളമൊഴുകുന്ന കനാലുകള് അടിയന്തരമായി വൃത്തിയാക്കണം. കഴിഞ്ഞ പ്രളയത്തില് തകര്ന്ന കുമാരസ്വാമി കോളനി പാലം അടിയന്തരമായി പുനര് നിര്മിക്കണമെന്നും കനാലുകളുടെ ആഴം വര്ധിപ്പിക്കണമെന്നും ഷാഫി പറമ്ബില് എംഎല്എ ആവശ്യപ്പെട്ടു. അട്ടപ്പാടി ചുരത്തില് ഉരുള്പൊട്ടലും ഗതാഗത തടസ്സവുമുണ്ടാകാന് സാധ്യത നിലനില്ക്കുകയാണെന്ന് വി കെ ശ്രീകണ്ഠന് എംപി പറഞ്ഞു. കൃഷി നാശം, റോഡ് തകര്ച്ച, വൈദ്യുതി തടസ്സം തുടങ്ങിയ പ്രശ്നങ്ങള്ക്ക് അടിയന്തര പരിഹാരമുണ്ടാക്കണമെന്നും എംപി ആവശ്യപ്പെട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഉത്തരാഖണ്ഡില് കനത്തമഴ 16 മരണം വ്യാപകനാശനഷ്ടങ്ങള് വിറങ്ങലിച്ച് മൂവാറ്റുപുഴ വെള്ളക്കെട്ടില് ബസിറക്കി അഭ്യാസം: ഡ്രൈവറുടെ ലൈസന്സ് പോയേക്കും കണ്ണൂര് വിമാനത്താവളത്തില് 1.42 കോടിയുടെ സ്വര്ണം പിടിച്ചു